รูปเคารพอากูซัน ซึ่งเชื่อว่าน่าจะเป็นนางตารา เทพีตามคติวัชรยาน สัญลักษณ์แห่งการรู้แจ้งและความกล้าหาญ พบที่ปากแม่น้ำวาวา จังหวัดตีโมกอากูซัน
แท่นบูชาภายในวัดมานีลาบุดดา (Manila Buddha Temple) วัดแบบจีนในกรุงมะนิลา
**ศาสนาพุทธในประเทศฟิลิปปินส์** เป็นศาสนากลุ่มเล็ก ๆ ในประเทศฟิลิปปินส์ ในอดีตเป็นศาสนาที่ส่งอิทธิพลต่อวัฒนธรรมในดินแดนของประเทศฟิลิปปินส์มาช้านาน ก่อนการมาถึงของศาสนาอิสลาม โดยส่งอิทธิพลด้านคำยืมของภาษาต่าง ๆ รวมทั้งการค้นพบหลักฐานทางโบราณคดีที่เกี่ยวเนื่องกับพุทธศาสนา ซึ่งโดยมากเป็นแบบวัชรยาน

ปัจจุบันพุทธศาสนิกชนส่วนใหญ่เป็นชาวฟิลิปปินส์เชื้อสายญี่ปุ่นและเชื้อสายจีน จากการสำรวจสำมะโนครัวประชากรเมื่อ พ.ศ. 2553 พบว่ามีพุทธศาสนิกชน 46,558 คน ส่วนหนึ่งก็เพราะบุคคลเชื้อสายจีนส่วนใหญ่ร้อยละ 83 เข้ารีตศาสนาคริสต์เช่นคนส่วนใหญ่ในฟิลิปปินส์

ประวัติ
-------

ประเทศฟิลิปปินส์มีการรับศาสนาพุทธเมื่อไรไม่เป็นที่ปรากฏ แต่คาดว่าคงรับอิทธิพลจากอาณาจักรศรีวิชัยบนเกาะสุมาตราและอาณาจักรมัชปาหิตบนเกาะชวา ต่อมาทั้งสองรัฐนั้นได้เปลี่ยนนิกายจากเถรวาทเป็นวัชรยานเมื่อคริสต์ศตวรรษที่ 7 จากการขุดค้นทางโบราณคดี พบประติมากรรมรูปครุฑ รูปภาพของพระปัทมปาณีหรือพระอวโลกิเตศวร รวมทั้งพบภาพที่เชื่อว่าเป็นพระมัญชุศรีในถ้ำตาบนบนเกาะปาลาวัน

เจ้า หรู่โก้ว (趙汝适) ผู้ควบคุมการพาณิชยนาวีในมณฑลฝูเจี้ยน ได้เขียนหนังสือ *"รายชื่อเผ่าอนารยชนต่าง ๆ"* (諸番志) ได้บันทึกถึงดินแดนแห่งหนึ่งชื่อหมาอี่ (麻逸) ปัจจุบันคือเกาะมินโดโร ซึ่งเป็นรัฐอิสระก่อนตกเป็นเมืองขึ้นของสเปน โดยมีเนื้อหาว่า "รัฐหมาอี่ อยู่ทางตอนเหนือของเกาะบอร์เนียว มีชนพื้นเมืองอาศัยอยู่ในหมู่บ้านขนาดใหญ่ซึ่งตั้งอยู่สองฝั่งปากแม่น้ำและปกปิดร่างกายด้วยผ้าเฉพาะบริเวณสะโพก มีพุทธปฏิมาโลหะไม่ทราบที่มากระจัดกระจายอยู่ในป่ารกชัฏ"

ส่วนงานเขียนของโฮเซ รีซัล (Jose Rizal) และเฟอร์ดินานด์ บลูเมนทริตต์ (Ferdinand Blumentritt) ต่างออกมายอมรับแนวคิดที่ว่า "มีความเชื่อมโยงกับศาสนาพุทธ" เช่นบลูเมนทริตต์เสนอว่าหมาอี่คงอยู่ที่ไหนสักแห่งบนเกาะลูซอน และรีซัลอ้างอิงถึง "พระพุทธรูป" ที่เจ้า หรู่โก้วระบุในเอกสาร โดยรีซัลเขียนไว้ว่า "ความอ่อนโยนและใจกว้างของธรรมเนียมตากาล็อกที่ชาวสเปนคนแรกพบนั้น ผิดไปจากคนเผ่าเดียวกันที่อยู่ต่างถิ่นออกไปทั้ง ๆ ที่อยู่บนเกาะลูซอนเหมือนกัน คงเป็นผลจากการนับถือศาสนาพุทธ (เพราะพบพระพุทธรูปทำจากทองแดง)"

ประเทศฟิลิปปินส์ในปัจจุบันมีโรงเรียนสอนศาสนาพุทธอยู่หลายแห่ง มีศาสนสถานทั้งของนิกายมหายาน วัชรยาน และเถรวาท มีองค์กรเผยแผ่ศาสนา และศูนย์วิปัสสนาต่าง ๆ เป็นต้นว่าของกลุ่มสุขาวดี และสมาคมสร้างคุณค่า ทั้งยังมีการก่อตั้งสมาคมมหาโพธิของนิกายเซนเมื่อเดือนตุลาคม พ.ศ. 2541

อ้างอิง
-------

1. ↑  Malcolm H. Churchill. "INDIAN PENETRATION OF PRE·SPANISH PHILIPPINES : A NEW LOOK AT THE EVIDENCE" (PDF). *Asj.upd.edu.ph*. สืบค้นเมื่อ 8 January 2019.
2. ↑  Virgilio S. Almario, UP Diksunaryong Filipino
3. ↑  Khatnani, Sunita (11 ตุลาคม 2009). "The Indian in the Filipino". *Philippine Daily Inquirer*. คลังข้อมูลเก่าเก็บจากแหล่งเดิมเมื่อ 21 มิถุนายน 2015. สืบค้นเมื่อ 12 สิงหาคม 2015.
4. ↑  Jesus Peralta, "Prehistoric Gold Ornaments CB Philippines," Arts of Asia, 1981, 4:54-60
5. ↑  Art Exhibit: Philippines' 'Gold of Ancestors' in Newsweek.
6. ↑  Laszlo Legeza, "Tantric Elements in Pre-Hispanic Gold Art," Arts of Asia, 1988, 4:129-133.
7. ↑  Camperspoint: History of Palawan เก็บถาวร 15 มกราคม 2009 ที่ เวย์แบ็กแมชชีน. Accessed 27 August 2008.
8. ↑  "Buddhism in Philippines, Guide to Philippines Buddhism, Introduction to Philippines Buddhism, Philippines Buddhism Travel". คลังข้อมูลเก่าเก็บจากแหล่งเดิมเมื่อ 2007-08-20.
9. ↑  "The World Factbook — Central Intelligence Agency". เก็บจากแหล่งเดิมเมื่อ 2015-07-19. สืบค้นเมื่อ 2012-01-19.
10. ↑  Pew Research Center's Religion & Public Life Project: Philippines เก็บถาวร 2014-07-08 ที่ เวย์แบ็กแมชชีน. Pew Research Center. 2010.
11. ↑  "Philippines – Pew-Templeton Global Religious Futures Project". เก็บจากแหล่งเดิมเมื่อ 2014-07-08. สืบค้นเมื่อ 2014-06-18.
12. ↑
13. ↑  "Buddhism in Philippines, Guide to Philippines Buddhism, Introduction to Philippines Buddhism, Philippines Buddhism Travel". คลังข้อมูลเก่าเก็บจากแหล่งเดิมเมื่อ 2007-08-20.
14. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2014-07-08. สืบค้นเมื่อ 2019-09-21.
15. ↑  Teresita Ang-See, "Chinese in the Philippines", 1997, Kaisa, p. 57.
16. ↑  filipinobuddhism (8 November 2014). "Early Buddhism in the Philippines".
17. ↑
18. ↑  Camperspoint: History of Palawan เก็บถาวร 15 มกราคม 2009 ที่ เวย์แบ็กแมชชีน. Accessed August 27, 2008.
19. ↑  Scott, William Henry (1994). *Barangay: Sixteenth-century Philippine Culture and Society*. UP Hawai'i. p. 68.
20. ↑  Rizal, Jose (2000). *Political and Historical Writings (Vol. 7)*. Manila: National Historical Institute.
21. ↑  "Directory of Buddhist Organizations and Temples in the Philippines". Sangha Pinoy. คลังข้อมูลเก่าเก็บจากแหล่งเดิมเมื่อ 20 August 2008. สืบค้นเมื่อ 13 May 2008.
22. ↑  *The Dharma Wheel*, 1:1, 1998 Philippines Centennial Issue

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ศาสนาพุทธในฟิลิปปินส์
* Chinese Temple in Manila
* Chinese Buddhist temples of the Philippines[*ลิงก์เสีย*]
* Buddhism in Philippines เก็บถาวร 2007-08-20 ที่ เวย์แบ็กแมชชีน